অষ্ট্ৰেলিয়াঃ টি-২০ ইতিহাসত বিস্ফোৰক বেটছমেন ক্ৰিছ গেইলৰে সংযোজন সাফল্যৰ নতুন অধ্যায়। টি-২০ ক্ৰিকেটত ১৪ হাজাৰ ৰান স্পৰ্শ কৰা প্ৰথমগৰাকী ক্ৰিকেটাৰৰ যোগ্যতা অৰ্জন ক্ৰিছ গেইলৰ। অষ্ট্ৰেলিয়া আৰু ৱেষ্ট ইণ্ডিছৰ মাজত সদ্যসমাপ্ত তৃতীয় টি-২০ খেলত এই ৰেকৰ্ড গঢ়িছে 'ইউনিভাৰ্ছ বছ' খ্যাত ক্ৰিকেট তাৰকাগৰাকীয়ে।
উল্লেখ্য যে, সদ্যসমাপ্ত তৃতীয় টি-২০ খেলখনত অষ্ট্ৰেলিয়াই ১৪২ৰানৰ লক্ষ্য বান্ধি দিছিল। ৪১ বৰ্ষীয় ক্ৰিছ গেইলৰ ৩৮টা বলত ৬৭ ৰানৰ অৰিহনাই ৱেষ্ট ইণ্ডিছৰ জয়ৰ পথ প্ৰসস্ত কৰে।
ইফালে অষ্ট্ৰেলিয়াই টছত জিকি প্ৰথমে বেটিঙৰ সিদ্ধান্ত লয়। আৰম্ভণিতে অষ্ট্ৰেলিয়াৰ বেটিং অৰ্ডাৰ নিয়ন্ত্ৰণত থাকিলেও ১৪ অ'ভাৰত ৮০ ৰানৰ বিনিময়ত ৪ উইকেট হেৰুৱাই ক্ৰমাত বিপৰ্যয়ৰ সন্মুখীন হয় অষ্ট্ৰেলিয়ান ব্ৰিগেড। গেইলৰ বিধ্বংসী বেটিঙৰ ফলশ্ৰুতিত ৱেষ্ট ইণ্ডিছে ৫খন খেলত ৩-০ৰ ব্যৱধানত শৃংখলা দখলৰ পথ সুগম হৈ পৰে। সন্মানৰক্ষাৰ স্বাৰ্থত কেঙ্গাৰু বাহিনীয়ে পৰৱৰ্তী দুখন খেলত অৱতীৰ্ণ হ'ব।
Share :
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
